Document ID: 31995R1741

ΚΑΝΟΝΙΣΜΟΣ (ΕΚ) αριθ. 1741/95 ΤΗΣ ΕΠΙΤΡΟΠΗΣ της 17ης Ιουλίου 1995 για τροποποίηση του κανονισμού (ΕΟΚ) αριθ. 1164/89 σχετικά με τις λεπτομέρειες που αφορούν την ενίσχυση για το κλωστικό λινάρι και την κάναβη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 για την κοινή οργάνωση αγοράς στον τομέα του λιναριού και της κάναβης (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 4 παράγραφος 5,
Εκτιμώντας:
ότι το άρθρο 2 του κανονισμού (ΕΟΚ) αριθ. 1164/89 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 528/95 (4), προβλέπει ότι η ενίσχυση για λινάρι που προβλέπεται στο άρθρο 4 του κανονισμού (ΕΟΚ) αριθ. 1308/70 χορηγείται μόνο για το λινάρι που παράγεται από σπόρους προς σπορά κλωστικού λιναριού 7 ότι, για την ορθή εφαρμογή του καθεστώτος ενισχύσεων, το άρθρο 5 παράγραφος 3 του κανονισμού (ΕΟΚ) αριθ. 1164/89 προβλέπει ότι η δήλωση των σπαρμένων εκτάσεων, η οποία προβλέπεται στην παράγραφο 1 του εν λόγω άρθρου, περιλαμβάνει κυρίως ορισμένα στοιχεία σχετικά με τους χρησιμοποιούμενους σπόρους προς σπορά 7 ότι, για να ενισχυθεί ο έλεγχος των χρησιμοποιούμενων ποικιλιών λιναριού, πρέπει να προβλεφθεί ότι η δήλωση των σπαρμένων εκτάσεων συνοδεύεται από ένα έγγραφο ή περιλαμβάνει μία δήλωση που επιτρέπει τον καλύτερο προσδιορισμό των χρησιμοποιούμενων σπόρων προς σπορά 7
ότι ο κανονισμός (ΕΟΚ) αριθ. 1164/89 προβλέπει στο άρθρο 3 παράγραφος 2 ότι, για τον έλεγχο της περιεκτικότητας σε τετραϋδροκανναβινόλη, η αίτηση ενισχύσεως για την κάναβη συνοδεύεται από ένα έγγραφο που περιλαμβάνει ορισμένες ενδείξεις σχετικά με τους χρησιμοποιούμενους σπόρους προς σπορά 7 ότι, για να καταστεί αυτός ο έλεγχος αποτελεσματικότερος και με την επιφύλαξη των συμπληρωματικών μέτρων η λήψη των οποίων θα μπορούσε να κριθεί σκόπιμη, πρέπει να μετατεθεί η ημερμομηνία λήξεως της προθεσμίας για την υποβολή του εν λόγω εγγράφου 7
ότι, στο άρθρο 4 στοιχείο α) του κανονισμού (ΕΟΚ) αριθ. 1164/89, προβλέπεται ιδίως ότι για να είναι δυνατό να ελεγχθεί το ανώτατο ύψος κοπής, οι εκτάσεις πρέπει να διατηρούνται σε κατάσταση τέτοια ώστε να είναι δυνατή η εξακρίβωση κατά τη διάρκεια μιας συγκεκριμένης περιόδου 7 ότι πρέπει να διευκρινισθεί ότι η εν λόγω περίοδος μπορεί να αρχίσει από την ημερομηνία υποβολής μιας δήλωσης σχετικά με το ό,τι έχουν αρχίσει οι εργασίες της συγκομιδής 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιναριού και Κάναβης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1164/89 τροποποιείται ως εξής:
1. Το άρθρο 2 συμπληρώνεται με το ακόλουθο εδάφιο:
«Με σκοπό τον έλεγχο των χρησιμοποιούμενων σπόρων προς σπορά, η δήλωση των σπαρμένων εκτάσεων που προβλέπεται στο άρθρο 5 παράγραφος 1 συνοδεύεται από επίσημες ετικέτες που καταρτίζονται δυνάμει της οδηγίας 69/208/ΕΟΚ του Συμβουλίου (*), και ιδίως του άρθρου 10 ή των διατάξεων που έχουν θεσπισθεί με βάση την εν λόγω οδηγία, για τους χρησιμοποιούμενους σπόρους προς σπορά, ή κάθε άλλου εγγράφου που αναγνωρίζεται ως ισοδύναμο από το ενδιαφερόμενο κράτος μέλος, συμπεριλαμβανομένων των πιστοποιητικών που προβλέπονται βάσει του άρθρου 14 της εν λόγω οδηγίας.
Σε αντίθετη περίπτωση, ο δηλών οφείλει να δικαιολογήσει προς ικανοποίηση του οργανισμού ελέγχου την απουσία παρόμοιου εγγράφου.
Ωστόσο, για την περίοδο εμπορίας 1995/96, το έγγραφο ή η δικαιολόγηση που προβλέπονται ανωτέρω πρέπει να κατατεθούν το αργότερο μέχρι τις 30 Νοεμβρίου 1995.
(*) ΕΕ αριθ. L 169 της 10. 7. 1969, σ. 3.»
2. Το άρθρο 3 παράγραφος 2 αντικαθίσταται από το ακόλουθο κείμενο:
«2. Προκειμένου να διενεργηθεί ο έλεγχος της τήρησης των όρων που προβλέπονται στο άρθρο 3 παράγραφος 1 πρώτο εδάφιο του κανονισμού (ΕΟΚ) αριθ. 619/71, η δήλωση των σπαρμένων εκτάσεων για την κάναβη, η οποία προβλέπεται στο άρθρο 5 παράγραφος 1, συνοδεύεται από επίσημες ετικέτες που καταρτίζονται δυνάμει της οδηγίας 69/208/ΕΟΚ, και ιδίως του άρθρου 10 ή των διατάξεων που έχουν θεσπιστεί με βάση την εν λόγω οδηγία, για τους χρησιμοποιούμενους σπόρους προς σπορά, ή κάθε άλλου εγγράφου που αναγνωρίζεται ως ισοδύναμο από το ενδιαφερόμενο κράτος μέλος, συμπεριλαμβανομένων των πιστοποιητικών που προβλέπονται βάσει του άρθρου 14 της εν λόγω οδηγίας.
Εντούτοις, για την περίοδο εμπορίας 1995/96, το σχετικό με τους χρησιμοποιούμενους σπόρους έγγραφο κατατίθεται το αργότερο μέχρι τις 31 Οκτωβρίου 1995.».
3. Το άρθρο 4 στοιχείο α) αντικαθίσταται από το ακόλουθο κείμενο:
«α) οι οποίες έχουν σπαρεί και συγκομισθεί εξ ολοκλήρου και για τις οποίες έχουν πραγματοποιηθεί οι συνήθεις καλλιεργητικές εργασίες 7 θεωρείται ότι έχει πραγματοποιηθεί η συγκομιδή στις εκτάσεις αυτές εφόσον έχει γίνει μία εργασία:
- μετά το σχηματισμό της σπερμοθήκης,
- με στόχο να τεθεί τέλος στον κύκλο βλάστησης του φυτού και
- με στόχο να αξιοποιηθεί ο μίσχος δίχως ενδεχομένως τη σπερμοθήκη.
Η αξιοποίηση που αναφέρεται στην τρίτη περίπτωση θεωρείται ότι έχει επιδιωχθεί εάν το φυτό έχει εκριζωθεί ή κοπεί με δρεπάνι το πολύ 10 εκατοστά από το έδαφος για το λινάρι και 20 εκατοστά για την κάναβη.
Όσον αφορά τον όρο του ύψους της κοπής:
- οι εκτάσεις πρέπει να διατηρούνται σε κατάσταση τέτοια ώστε να επιτρέπεται ο έλεγχός τους κατά τη διάρκεια των 20 ημερών που έπονται της ημερομηνίας της υποβολής της αίτησης ενισχύσεως ή μιας δήλωσης σχετικά με το ότι έχουν αρχίσει οι εργασίες της συγκομιδής,
- τα κράτη μέλη θεσπίζουν τα μέτρα που είναι αναγκαία για να εξακριβώνουν την τήρηση αυτού του όρου και μπορούν να λαμβάνουν υπόψη ιδιαίτερες συνθήκες παραγωγής 7».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Ιουλίου 1995.

Labels: 17
19
6